മയക്കാന് വല! യൗവനവും കൗമാരവും കവര്ന്ന് അതിവേഗം ബഹുദൂരം മുന്നേറുകയാണ് രാജ്യത്തിന്റെ ലഹരി ആസക്തി! ആരു കൂച്ചുവിലങ്ങിടും? യൗവനവും കൗമാരവും കവര്ന്ന് അതിവേഗം ബഹുദൂരം മുന്നേറുകയാണ് രാജ്യത്തിന്റെ ലഹരി ആസക്തി. ഈ വിപത്തിന്റെ ഏറ്റവും വലിയ ഇടത്താവളമായി കേരളവും മാറിയിരിക്കുന്നു. കൗമാരക്കാരികള് മുതല് കുടുംബിനികള് വരെയുള്ള സ്ത്രീകളും ലഹരിയുടെ ഈ മായാ ലോകത്തു മതിമറക്കുന്നു. സ്കൂള് കുട്ടികളും മാഫിയയുടെ ഇരകളായി മാറി. പ്രലോഭനത്തിനും ഭീഷണിക്കുമൊടുവില് ലഹരിയില്ലാത്ത ജീവിതത്തെക്കുറിച്ചു ചിന്തിക്കാന് പോലും കഴിയാത്ത വിധം നരകയാതനയിലേക്കാണ് അവരെയെത്തിച്ചിരിക്കുന്നത്. ഇത്തരത്തില് കച്ചമുറുക്കുന്ന രാജ്യാന്തര ലഹരി മാഫിയ്ക്ക് ആരു കൂച്ചുവിലങ്ങിടും..? മയക്കാന് വല ഭാവി തലമുറയെ വേരോടെ നശിപ്പിക്കുന്ന അതിമാരക മയക്കുമരുന്നുകളുടെ സംഭരണ ശക്തിയുമായി ലഹരി സംഘങ്ങള് ചുറ്റും വലവിരിച്ചു കാത്തിരിക്കുന്നു. ഇത് ആലങ്കാരിക പ്രയോഗമായി തള്ളിക്കളയണ്ട. മറിച്ച് വര്ത്തമാനകാല യാഥാര്ഥ്യമാണ്. വിദ്യാലയങ്ങളിലെ ലഹരിയുടെ കടന്നുവരവ് അതികരിച്ചതോടെ കാമ്ബസ് പോലീസ് യൂണിറ്റുകള് സ്ഥാപിക്കണമെന്ന കേരള ഹൈക്കോടതിയുടെ ഉത്തരവ് ഒരു ചൂണ്ടുവിരലാണ്. കേരളത്തിലെ വിദ്യാര്ഥികളിലടക്കം ലഹരി ഉപയോഗം വ്യാപകമാണെന്നായിരുന്നു കോടതിയുടെ കണ്ടെത്തല്. The post മയക്കാന് വല! യൗവനവും കൗമാരവും കവര്ന്ന് അതിവേഗം ബഹുദൂരം മുന്നേറുകയാണ് രാജ്യത്തിന്റെ ലഹരി ആസക്തി! ആരു കൂച്ചുവിലങ്ങിടും? appeared first on RashtraDeepika.